Det ble avholdt styremøter nr. 01-16 i Momarken-selskapene 25-01 på selskapets kontor. Samtlige styremedlemmer med unntak av Øystein Østre og Jørn Stamm var til stede. I deres fravær møtte Nils Olav Holm. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Om styrearbeid (daglig leders og styrets roller) i AS’er.

Det var forhåndsutsendt et notat om de viktigste §’ene i aksjeloven som omhandler daglig leders og styrets roller og om krav til en forsvarlig egenkapital samt krav til styreprotokollen. Daglig leder gikk gjennom og kommenterte notatet.

Notatet med kommentarer ble tatt til etterretning.

Administrasjonens orientering.

Det ble orientert om følgende saker:

* Omsetningsrapport pr uke 3.
* Prix d’Amerique arrangement i Karjolen søndag 31. jan.
* Utvidet trenermøte på Momarken tirsdag 2. feb.
* Årets Generalforsamling som avholdes torsdag 31. mars.
* Planleggingsmøte Unionskampen.
* Korrespondanse med NR i.f.m. stevnestarttidspunkt.

Det ble framført enkelte kommentarer fra styret som forøvrig tok orienteringen til etterretning.

 Travskole.

DNT avholdt et informasjonsmøte for DS’er som er interessert i å etablere Travskole 13. jan. i Hestesportens Hus. Bjerke, Leangen og Jarlsberg møtte ikke. DNT yter et driftstilskudd i en etableringsfase og eventuelt et investeringstilskudd. På møtet ble referert erfaringer fra driften ved de to etablerte Travskolene: Sørlandet og Forus. For å få til god drift er man helt avhengig av en leder som fungerer optimalt; mer en «livsstil» enn en vanlig jobb. Både Sørlandet og Forus har slitt og har opplevd nedturer med konsekvenser for økonomien.

Styret er positive til Travskole og mener det etter hvert bør være Travskole på alle landets baner som i Sverige for å sikre rekruttering til sporten. Inntektssiden til Travskolen bestemmes av elevtilgangen. Baner som ligger i større byer vil da ha et fortrinn og det synes naturlig i en etableringsfase å prioritere disse. På bakgrunn av erfaringene fra både Sørlandet og Forus bedømmes risikoen for en økonomisk belastning som ikke kan påregnes kompensert gjennom temporær økning i driftstilskuddet som betydelig.

Ut fra en samlet vurdering besluttet styret enstemmig at Momarken ikke søker om Travskole i denne omgang. Men Momarken vil aktivt tilrettelegge for ponniaktiviteter på Momarken ved å stille klubbrom til disposisjon og tilrettelegge for trening og ponniløp på travdager.

Budsjett 2016.

Forhåndsutsendt budsjettforslag med kommentarer til de ulike inntekts- og utgiftsposter ble gjennomgått av daglig leder.

I årets budsjett vil Momarken sørge for og bekoste at det tas bilder fra seremoniplass i sponsorløp. Travlagene distribuerer bildene til sine sponsorer og bidrar til kostnadsdekningen ved at lagenes andel av sponsorinntektene settes til 30 %.

Markedsføringsbudsjettet er økt med 100’ for større satsing på publikumsfremmende aktiviteter på løpsdagene.

Søknad fra Kala om tilskudd for 2016 ble innvilget med kr. 18.000.-

Det er innarbeidet egenfinansierte premier på 400’ og gjenstandspremier 460’ i budsjettet.

Budsjettet balanserer med et resultat før skatt på kr. 175’.

Budsjettforslaget basert på ovennevnte forutsetninger ble enstemmig vedtatt.

 Eventuelt.

Ole Ødegaard informerte om Til Start-prosjektet hvor han ønsket mer delaktighet fra Momarken.

Han opplyste at Østfold Travforbund vil være behjelpelig med aktiviteter for unghester på travstevnet Annen påskedag.